Man by lughawe vas oor renosterhorings(Foto: SAPD) ’n 41-jarige man is Donderdag by die OR Tambo-lughawe in hegtenis geneem nadat daar glo 26 kg se renosterhoring in sy besit gevind is. Volgens kol. Athlenda Mathe, polisiewoordvoerder, het ’n veiligheidsbeampte by die lughawe die polisie attent gemaak op die verdagte se handbagasie wat verdag gelyk het. Die verdagte was op pad na Singapoer. “By nadere ondersoek en ondervraging van die verdagte het die polisie 26 kg se renosterhoring in die man se handbagasie gevind. Daar is op die horings beslag gelê en die man is in hegtenis geneem.” Daar is ook op twee selfone wat in die man se besit was, beslag gelê. Die verdagte al Maandag in die Kempton Park-landdroshof verskyn in verband met die onwettige handel in renosterhoring. (Foto: SAPD)